<classify> Mwandishi wetuMKINGA SERIKALIimefuta miliki ya mashamba matatu ya Mkomazi Plantations maarufu MOA yaliyopo Wilayaya Mkinga mkoani Tanga kutokana na kukiuka masharti ya uendelezaji ikiwemokutelekezwa bila kufanyiwa maendelezo yaliyokusudiwa na kutolipiwa kodi yapango la ardhi. Uamuzihuo umetangazwa jana na Waziri wa Ardhi Nyumba na Maendeleo ya Makazi, WilliamLukuvi alipozungumza na wananchi wa Mayomboni wilayani Mkinga mkoani Tanga alipokwendakutatua mgogoro wa muda mrefu katika eneo hilo. Mashambayaliyofutiwa ni lenye hati Na 9780 na ukubwa wa ekari 14,688, shamba Na 4268 ekari 804 na shamba lenye hati Na 9781 ekari 246ambapo mashamba yote matatu yana ukubwa wa ekari 15,738. Kufuatiauamuzi huo vijiji 10 vyenye kaya 3,236 zilizo na wakazi 16,450 zitanufaika nauamuzi wa Serikali kutokana na wananchi wake kuvamia mashamba hayo na kufanyamaendelezo ya kujenga makazi, shule na kuendesha shughuli za kilimo cha mazaoya kudumu na ya muda mfupi. Vijijivilivyonufaika ni uamuzi huo ni Kilulu-Dunga, Zingibari, Mwaboza, Mwakikoya,Mhandakini, Nkanyeni, Sigaya, Mayomboni, Ndumbani pamona na kijiji cha Moa Akizugumzawakati wa kutangaza uamuzi huo, Lukuvi alisema uamuzi wa kufuta mashamba hayounafuatia maombi yaliyotumwa kwa Raisi John Magufuli ya kutaka kufutwa mashambahayo kutokana na kutoendelezwa na wamiliki wake kwa muda mrefu. Alisema,Rais aliridhia maombi hayo kwa kuwa Serikali imekuwa ikisisitiza utekelezwajiwa sheria ya Ardhi Na 4 ya mwaka 1999 ikiwemo uendelezaji wa mashamba ambayoyamemilikishwa sehemu mbalimbali nchini. Aliagizakufanyika upimaji katika vijiji vyote 10 vilivyopo ndani ya shamba hilosambamba na kuanishwa miapaka ya vijiji hivyo na kupatiwa hati ambapo alitakawananchi wanaoishi kwenye vijiji hivyo kutobughudhiwa. Katikahatua nyingine Lukuvi aliagiza kufanyika uhakiki wa mashamba mengine ya kwaMtili Estates Co Ltd yaliyopo Mkinga mkoani Tanga ambapo ekari 58 pekee ndizozilizoombwa kufutwa kutokana na kutoendelezwa huku mmili wake akidaiwa kumilikiekari 2,841. Hatuahiyo inafuatia Mkuu wa Idara ya Ardhi na Maliasili katika halmashauri ya Wilayaya Mkainga, Obed Katonge kueleza kuwa, kwa Mtili Estates Co Ltd inalo shamba lalenye ekari 2,841 tofauti na inavyoonekana katika kumbukumbu za ofisi yaMsajili wa Hati Kanda ya Kaskazini ambazo ni 58. Mbungewa Jimbo la Mkinga, Dustan Kitandula, aliishukuru Serikali kwa kusikiliza kiliocha muda mrefu cha wananchi wanaoishi eneo la shamba lililofutwa.  <topic>: kitaifa 